
ESTABLIMENT    Til'OGRÀFICH    DE    BERNABÉ    BASEDA 

ACTE  ÚNICH 


Sala  de  confiansa  d'  una  casa  acomodada.  Porta  al  foro  y  dos 
laterals;  taula  de  centro  ab  papers  y  un  àlbum  y  demés 
mobles  adequats. 


ESCENA  PRIMERA 

LOLA  y  MATEU. 
(Ell  passejant  impacient,  ella  brodant.) 

Mateu.       Estich  violent  per  demés 

per  que  això  ja  es  molt  tardà, 
y  d'  aquets  favors,  veurà, 
no  me  'n  demani  may  mès. 

Lola.  La  vritat,  no  sè  qué  hi  trova. 

Mateu.       Jo  al  seu  marit  no  '1  conéch 

y  si  ell  volgués,  com  no  créch, 
me  n'  pot  fè  una  com  un  coba. 

Lola.     (Rient.)       No  tingui  pór... 

Mateu.  Vostè  riu. 

per  pòr  may  rés  s'  ha  perdut, 
si  Don  Juan  en  'gues  tingut, 
de  segur  que  fóra  viu. 

Lola.  &Don  Juan  Tenorio? 

Mateu.  Ca... 

^aquell  ximple? 

Lola.  Com  lo  trata... 

Mateu.       No,  no  vuy  di  aquell  sabata... 
Don  Joan  Prim,  vuy  dirli. 

Lola.  ;Ah!... 

&que  '1  coneixia? 

Mateu.  Jo  ho  crech. 

allò  sí...  la  seva  historia 

Lola. 
Mateu. 


Lola. 

Mateu. 

Lola. 

Mateu. 

Lola. 

Mateu. 


Lola. 


Mateu. 

Lola. 
Mateu. 


Lola. 
Mateu. 

Lola. 


la  sè  tota  de  memòria. 
jPreguntarme  si  '1  conéch!... 
Aquell  sí  qu'  era  un  valent. 
&Don  Juan  Tenorio?...  gAlló? 
Lo  qu'  ha  vist  un  servidò 
à  Tetuan... 

jA  Tetuan? 

^Sènt? 
Allí  la  caballería, 
ell  saltant  per  la  tronera, 
los  catalans  al  darrera, 
sobre  un  puig,  1'  artilleria... 
Bè,  1'  explicaro  rés  es, 
no  habent'ho  vist  no  's  pot  creurer. 
Ditjòs  vostè  que  ho  va  veurer. 
Un  quadro  així...  à  ca'n  Pares. 
;Ah!...  ho  va  veurer  pintat. 
Pintat,  però  tot  igual. 
Calli  qu'  han  trucat... 

No,  es  dalt. 
i  Oh!  y  que  me  'n  bia  oblidat. 
Donchs,  com  deya,  es  un  favor 
que  creguim  que  no  s'  pot  fè. 
Si  ho  hagués  mirat  mès  bè, 
no  li  feya. 

Pró,  senyor... 
gvosté  's  creu  que  així  y  així 
una  senyora  's  conquista?... 
;Prou!...  jni  una  lletra  à  la  vista!., 
fóra  allò  de:  Vi  y  venci. 
Es  va  conquistà  el  Perú, 
qu'  era  empresa  de  mès  mónta. 
Vostè  fa  à  1'  Ignés  molt  tonta. 
Qui  el  nom  de  tontu  se  'n  dú 
en  aquet  plan  esguerrat, 
soch  jo,  #sènt? 

Si  aixís  s'  ho  pensa... 
Es  asunto  que  's  comensa 
y  ja  '1  voldria  acabat. 
Una  situació  especial 
com  en  la  que  jo  'm  trovaba, 
de  sa  amistat  reclamaba 
un  servey...  sí...  original. 
Ja  sab  que  van  morí  'Is  pares 
deixanme  en  mans  de  tutors; 

qu'  avaros  y  previsors 

com  aquells  del  temps  clels  frares, 

perquè  aixís  la  herència  meva 

d'  un  cent  per  cent  s-  aumentès, 

y  un  bon  pico  els  en  toqués, 

tallanlo  sense  cap  treva. 

sens  tampoch  ni  consultarme, 

per  ser  encar  molt  criatura, 

com  qui  rés  fa,  per  procura, 

varen  procurar  casarme. 

lY  ab  à  qui?...  ab  un  tal  Lluís 

qu'  arriba  avuy  de  1'  Habana, 

y  que  sos  drets  m'  demana, 

posantme  en  un  compromís. 

Cinch  anys  fa  que  vaij  dà  "1  sí 

com  hauria  dat  el  no; 

^per  ventura  podré  jo 

estimar'l,  ni  ell  à  mi? 

^Haurè  de  viurer  lligada 

dins  de  casa  y  aburrida, 

ab  l'amor  propi  ferida, 

sentne  rica  y  desgraciada? 

Mateu.       Bé,  això  si... 

Lola.  Per  xó  vam'  fèr 

ab  1'  Ignés  de  combinar 
aquet  medi:  d'  ella  anar 
à  rehrer'l,  finginee  ser 
la  seva  esposa,  lloch  dant 
de  que  avuy,  jo  bè  hi  confio 
d'  estudiarl',  donchs  1'  estudio, 
que  veij  que  convé,  en  devànt... 
Com  qu'  ara  li  habém  de  dí 
que  vostè  es  el  meu  marit, 
li  direm  qu'  era  finjit, 
y  cada  hu  per  son  camí. 
Per  rés  pot  saberli  greu 
pus  que  per  cap  mal  ho  fém, 
y  sé  qu'  allavors  viurem 
ab  pau  y  gràcia  de  Deu. 
Però  si  està  destinat 
qu'  aquest  home  no  'm  convinga, 
sens  que  cap  reparo  hi  tinga, 
me  'n  vaitj  y  '1  deixo  plantat. 

Mateu.       Que  jo  fassi  de  marit 

de  vostè,  bè,  ja  m'  hi  avinch 

veu  que  cap  reparo  hi  tinch 
y  à  mes  d'  això,  ja  ho  he  dit. 
Però  que  la  meva  Ignés 
siga,  ni  en  broma,  la  esposa 
del  sèu  marit...  vaija,  es  cosa, 
francament,, que  no  'm  fa  '1  pés. 

(Lola  riu. 
Es  posarli  un  precipici 
al  devànt,  no  ho  prengui  à  guasa, 
£si  ;1  sèu  marit  es  propasa, 
que  no  hi  tinch  jo  un  perjudici? 
Lola.  ^Y  jo? 

Mateu.  En  surt  molt  mès  barato, 

dona,  hasta  un  cego  ho  veuria. 
Lola.  gY  jo?...  &que  no  ho  sentiria? 

Mateu.       Però,  ^quí  pagaba  el  pato? 

En  fin,  que  's  tiri  en  devànt, 
ara  ja  habém  comensat; 
si  al  fi  en  surto  reventàt 
vostès  la  culpa  'n  tindran. 
Lola.  Però  mentres  no  's  propasi 

vostè  disimuli  .. 
Mateu.  Ja, 

prou  qu;  ho  veitj  com  anirà... 
Lola.  Bè,  per  xó  no  créch  qu'  ho  fassi, 

que  encar  que  no  pot  dubtarhi 
de  que  V  Ignés  es  sa  esposa, 
una  dona  sempre  imposa 
al  primer  cop  de  parlarhi. 
Mateu.       ^Imposar?...  Això  era  avànts, 
ja  res  imposa  ni  atura... 
^Que  coneix  cap  criatura 
que  li  fassin  pò  '1  gegants? 
No  deliri,  creguim,  Lola, 
som  al  sigle  del  tram-vía, 
y  lo  qú'  es  avuy  en  dia 
el  que  menos  corra,  vola. 
Lola.  Sí,  però  això  es  un  moment... 

Mateu.       gUn  moment?  de  que  ella  es  fora 

ja  fa  un'  hora. 
Lola.  g,Ja  fa  un'  hora? 

(.  Trucan. 
jVa,  ja  son  aquí!.,.  |no  sent? 
Mateu.       Vaiji  à  obrir. 
Lola.  Tot  desseçuida. 

gNo  veu?  y  tan  pernabatre... 
(Lola  va  à  obrir  y  tocan  las  quatre. 
Mateu.       (Bon'  hora,  tocan  las  quatre, 
vn  à  comentar  la  corrida.) 

ESCENA  II 

MATEU,  LOLA,  IGNÉS  y  LLUÍS  ab  uua  maleta. 

I.luís.         Senyor  meu,  que  Deu  lo  guart. 

(jQuina  xicota  mès  maca!)     (Per  la 
Mateu.       Als  peus  de  vostè.  Lola. 

Ignés.  (jQue  dius:) 

Lola.  (Es  guapo...  no  'm  desagrada.) 

Ignés.         El  senyor  Mateu...  sa  esposa 

( Presentantlos . 

Ignés,  qu'  han  dat  hospedatje 

à  l'  amiga  de  la  vida.    ■ 
Lluís.         No  sè  com  darls'  hi  las  gracias, 

y  entre  'Is  seus  mès  grans  amichs 

desde  avuy  poden  contarme. 
Lola.  [Oh!...  ho  aceptém  ab  molt  gust, 

però  ja  poden  sentarse, 

deixi  à  un  reco  la  maleta, 

ja  1'  entrarà  la  criada. 
I'.nés.         Sèntat,  Lluís. 
Mateu.  (jQuina  franquesa!...) 

No  vuy  gayras  confiansas.  (A  Ignés. 
I  .nés.         (jParla,  beneyt!) 
Mateu.  Bè,  bè,  y  donchs, 

^.qué  tal  ha  anar.  lo  viatje? 
(Se  sentan:  d  la  dreta.  Lola,  segueix  Lluís,  des- 
prés Ignés  y  àï  últim  Mateu. 
Lluís.         Algo  molest,  però  hi  dat 

mas  molestias  per  pagadas 

trovanme  avuy  en  los  brassos 

d'  una  esposa  tan  amable. 
Mateu.       (;Ja  tiran...  ay,  ay!...) 
Ignés.  Y  creu 

qu'  impacienta  t'  esperaba. 
Lluís.         A  judicar  per  las  provas 

ho  crech  bè,  Lola... 
Mateu.  ( jAy,  la  mare!...) 

(Tinch  de  sabé  aqueixas  probas.) 
(A  Ignés,  que  fa  un  moviment  de  disgust. 
Lola.  gY  què  tal  per  'llà  à  la  Habana? 

Lluís. 


Mateu. 

Ignés. 


Lola. 
Lluís. 

Lola. 

Ignés. 


Lluís. 
Ignés. 
Lluís. 


Ignés. 

Lluís. 


Ignés. 
Mateu. 

Lluís. 


Mateu. 


éQué  tal?  que  vol  que  li  diga... 
Molt  cafè,  moltas  mulatas, 
micos,  lloros  y  cotorras 
y  una  calor  qu'  axitxarra. 
([Així  't  guesis  mort  del  vòmit!) 
Doncas  aquí  no  'n  fà  massa. 
éQué't  sembla?  jQue't  sembla,  IgnésT 
lo  meu  marit?...  Sigas  franca. 
Es  guapo. 

Gracias,  senyora. 
(jVeitj  que  'm'mira  molt!) 

(jM'  agrada!) 
[Oh!  hi  tingut  una  alegria 
quant  l'hi  vist,  veuran,  soch  franca. 
Una,  gsab?..'.  hi  anaba  cega... 
^y  si  no  es  guapo?  pensaba... 
ày  si  no  li  agrado  à  n'ell?... 
gCóm  no  habías  d'  agradarme? 
Qué  't  diré,  era  molt  fàcil. 
Es  molt  cert...  ^per  qué  negaria 
la  vritat?  Farà  uns  cinch  anys 
que  per  poders  ens  casaban, 
ella,  ab  sos  tutors,  aquí, 
jo,  ab  los  meus,  allà  à  la  Habana. 
Aixís  ho  varen  resoldrer. 
Gom  à  mi,  sens  consultarte. 
La  sort  que  jo  li  he  agradat, 
com  ella  à  n'  à  mi  in'  agrada, 
sinó  'Is  dos  'nabam  3  ser 
victimas  d'  ells. 

(A  Mateu.)  (Vaija,  parla.) 
No,  ja  era  un  xich  esposat... 
(jQue  n'  he  sigut  de  panarra!) 
A  ia  fi,  tot  ha  eixit  bè; 
ma  conducta  ha  de  fer  ara 
que  la  impressió  que  à  ma  esposa 
li  he  fet,  no  siga  vana, 
y  que  creixi  son  carinyo 
com  del  meu  segú  ha  d'estarne, 
y  si  '1  cél  mos  prèchs  escolta 
y  al  poch  temps  ens  dona  un  àngel, 
equí  ha  d'  habé  aquí  en  la  terra, 
més  venturós  que  nosaltres? 

(Agafantli  la  mà  qu  ella  treu. 
(;Ay!  ;Ay!  jAy!  [Cóm  s'embolica!...) 

Segui  aquí. 

(Cambia  de  cadira  ab  Ignès. 
(A  Lluís.)      £0y  que  las  palmas 
son  uns  arbres  llarchs  y  prims? 

Lluís.         Llarchs  sí,  però  prims  no  gayre. 

Mateu.       Y  diguim,  gels  insurrectos 
eran  homes  com  nosaltres? 

Lola.  [Quina  pregunta  mès  tonta!... 

Lluís.         Ja  veurà,  no  es  tan  errada, 

com  que  tots  casi  eran  negres, 
es  cert,  no  eran  com  nosaltres. 

Mateu.       ^No  ho  veu? 

Ignés.  Vaya  una  conversa... 

Mateu.       (No,  ja  créch  que  la  dels  àngels 

t'  agradaba  mès.)  (A  Ignés. 

Ignés.  (A  Mateu.)       (jFingéix!) 

Lluís.         (jAquét  i-ocio  no  m'  agrada!) 

Lola.  Y  diguins...  ^Ha  estat  molt  temps 

per  mar  en  aquet  viatje? 

Lluís.  No. 

Ignés.         Ha  de  sé  un  patir  continuo, 
sempre  ab  pòr... 

Lluís.  Ni  sols  pensaba 

que  sota  mos  peus  tingués 
aquell  abisme  insondable, 
universal  cementiri 
hont  hi  dormen  tans  mils  nàufrechs. 

Mateu.       Veu,  la  mar  m1  agradaria 

si  no  hi  hagués  tanta  d'  aygua. 

Lluís.         Però  aquellas  nits  de  lluna... 
las  postas  de  sol  qu'  encantan 
y  que  jamay  en  la  terra 
se  'n  poden  veurer  d' igualas. 
En  fi,  totas  las  bellesas 
d'  aquet  univers  plegadas, 
vistas  desde  '1  llom  del  mar, 
son  mès  grans,  mès  admirables. 
L1  ànima  allí  s' impresiona 
y  ab  lo  brandéix,  qu'  embriaga, 
del  bastiment  que  ja  puja 
ó  ja  baixa  de  1'  onada 
que  jemega  com  si  '1  pés 
sentís  sobre  sas  espatllas... 
La  blanca  vela  que  's  veu 
com  en  1'  horisònt  pintada... 

Mateu. 

Lola. 

Lluís. 
Mateu. 

Lluís. 
Mateu. 


Ignés. 

Mateu. 


Ignés. 
Mateu. 


Lluís. 

Lola. 

Mateu. 


Lluís. 

Ignés. 

Mateu. 

Lluís. 

Lola. 

Mateu. 


Lo  vól  de  la  gallineta 

com  grumoll  de  neu  qu'  enlayra; 

lo  ventijól  que  suspira 

sobre  1'  espuma  salada.., 

Y  diguim,  |,las  gallinetas 

son  bonàs  per  menjar? 

iY  ara?... 
Vamos,  tens  unas  sortidas... 
May  n'  he  menjat. 

Diu  qu'  amargan. 
No  sè. 

Vaija,  à  mi  la  mar 
m'  fa  pór...  y  es,  tal  vegada, 
com  soch  cotxero  d'  ofici... 
però  una  rifa,  "ísab?... 

(jCalla!) 
No,  jo  soch  franch,  ^veu  aquesta? 

(Senyalant  à  Ignés. 
jAy,  no,  aquesta!...   (A  Lola.)  Era 

[criada 
però  ab  la  rifa  y...  ;oh!  es  gran... 

(Ignés  s'  impacienta. 
Tot  va  ser  d'  una  vegada 
que  vaitj  du  à  'n  Prim  en  el  cotxe 
y  ab  F  anguila. que  va  darme 
vaitj  comprà  '1  bitllet  sortòs... 
i  Allò  era  un  home  galante!... 
^Y  à  qué  ve?... 

Era  per  dirli 
qu'  allò  del  mar  no  agradarme, 
pot  sé  ho  fa  'l 'ber  sèt  cotxero. 
^Vol  dir? 

Qui  sab,  devegadas... 
^Que  's  pensa  que  no  ho  voldria 
veurer  Cuba,  Buenos-Ayres?... 
gDeu  ser  per  'lli  p;  el  mar  Negre, 
Cuba? 

Sí,  en  el  golf  d' Igualada. 
(jQuin  home  mès  be  à  ba!) 
(jQuin  desbarrà,  home,  calla!) 
^Que  hi  dit  algun  disbarat? 
Vol  callar... 

^Si  1'  has  dit?...  Massa. 
No,  '1  que  's  de  fotografia 
no  'n  sè,  à  la  vritat. 

Ignés.  Alssa,  alssa... 

Mateu.       Com  no  hi  anat  gayre  à  estudi. 
Però  del  que  deyam,  vaija, 
no  m'  agrada  '1  mar,  tinch  pòr, 
no  m'  agrada  1'  ofegarme... 
jAl  menos  fos  aigua  dolsa, 
però  això  d'  aigua  salada! 

Lola.  à  mi  'm  sembla  que  's  igual 

Lluís.         Jo  també  li  veig. 

Lola.  Exncte, 

gves  qué  tè  més?  .. 

Mateu.  Bueno,  tu 

ofegat  al  mar,  ab  l1  aygua 
que  tè  aquell  gust  de  dimonis, 
y  jo  en  un  safréitj  d'  horchata; 
jveyam  qui  patirà  mès!... 

Lola.  Veuràs,  tot  es  mal  que  mata. 

Mateu.       Bè,  bè,  bè,  deixemho  córrer, 
pot  sè,  el  que  desitxa  ara 
vostè,  es  descansar,  |no  es  cert? 

Lluís.         No,  no;  sols  vull  respallarme, 
neteijarme  un  xich  las  mans 
y  refrescarme  la  cara. 

fS'  aixeoan. 

Lola.  Miris,  allí  tè  '1  seu  quarto. 

(A  la  dreta. 

Lluís.         Anem,  donen?.. .  (A  Ignés. 

Mateu.  No,  es  aquest  altre 

el  d'ella.  A  n1  aquí  no  es  moda 
( Interposaníse  entre' Is  dos  y  senyalant  el  de 

V  esquerra. 
V  està  junts,  |,que  no  li  agrada? 

(Lluís  lo  mira  sorprès. 

Lluís.         Esposa  meva,  hasta  luego. 

(Ofereix  la  ma  d  Ignés  y  Mateu  li  pren. 


Mateu. 


Lluís. 


Mateu. 
Lluís. 


Hasta  luego,  si  li  falta 
alguna  cosa,  fa  un  crit, 
cap  cumpliment. 

(;Ay  la  mare!...) 
La  maleta... 
(Ignés  va  d  darli  y  Mateu  s1  adelanta. 
[Ah,  sí,  tinga! 
Lluís,  agafa  1'  octante, 
que  del  modo  que  navegas 
dus  1'  altura  equivocada. 

ESCENA  III 

Mateixos,  menos  LLUÍS. 

Mateu.       Buono,  això  s'  ha  d'  acabar. 

(Desprès  d1  acompanyarlo  y  tornant  resolút. 

Ignés.         Vaja,  Lola,  qu'  es  molt  curro. 

Mateu.       ^No  ho  sents?  Ja  hi  fet  prou  el  burro. 

(Cridant. 
Quan  surti  se  li  diu  clar. 

Ignés.         gDonchs  qu'  haurem  fet  fins  aquí? 

Mateu.       No,  ja  m'  ho  penso  que  hi  gosas. 

Lola.  Però  això  es  deixar  las  cosas 

à  la  mitat  del  camí. 

Mateu.       jEndevant! 

Lola.  jQue  poca  espera!... 

Mateu.       jPoca  espera,  tè  rahò! 
Vostè  's  mira  la  funció, 
com  se  diu,  detràs  barrera. 
No,  no,  ja  hem  fet  prou  bunyols,    ' 
y  à  ferne  mès  ja  no  hi  passo. 

Lola.  Sols  li  demano  de  plasso 

fins  al  vespre. 

Ignés.  óQué  mès  vols? 

Mateu.       Sembla  que  t'  hi  trobas  bè, 

que  vols  seguí  aquest  engany. 

Ignés.         Sempre  seràs  cap-sigrany. 

Mateu.       No  parlis  de  caps,  ^sents? 

Ignés.  Bè, 

lo  qu'  has  de  fè,  es  lo  favor 
de  deixà  aquet  tó...  |que  't  creus 
que  per  fè  un  servey,  me  deus 
insultà?...  éque  '\  teu  honor 
no  es  el  meu?  ^que  acàs  la  Lola 
no  es  amiga?  jy  tal  vegada 
tinch  de  deixà  de  sè'  honrada 
tot  just  avuy?...  En'  que  sola 
estès  ab  ell,  per  la  vida, 
que  no  faltaria  crech, 
que  jo  sè  lo  que  à  mi  'm  déch... 
(A  mesura  qu1  ha  anat  parlant  Ignés,  Mateu 

s'  ha  anat  encantant ,  Jins  que  queda  com  alelat. 

Lola.  Vamos,  que  passa  de  mida. 

Mateu.       &Que  no  sabs  que  soch  jelòs? 

(Dominat. 


Ignés. 

Mateu. 

Ignés. 


Mateu. 


Lola. 

Mateu. 

Ignés. 

Lola. 

Mateu. 

Lola 

Mateu. 

Lola. 

Ignés. 
Mateu. 


y  es  perquè  t'  estimo  massa. 
Però  això  de  ratlla  passa. 
Vaja,  perdónam. 

jSifos!... 
jOh,  y  no  dissimula  gens! 
Si  fos  llarch,  tindrías  rahó, 
però  per  un  rato,  no, 
No  diré  res  mès,  corrents, 
ja  que  vos  agrada  així. 
y  puig  veig  que  no  fa  sol, 
fins  baixarem  à  dà  un  vol 
ab  la  Lola,  pe'l  jardí. 
jGracias  à  Deu  qu'  es  prudent! 
Res,  ets  la  seva  senyora. 
AÍXÓ  SOn  RliMEYS  per  fora 
que  no  fan  mal. 

(Mirant  al  quarto.)  ^Ve,  no  sent? 
jAy!  (Abpòr. 

Anem.         (Agafantlo  del  bras. 
Si  se  't  propassa, 
per  xó  dónali  un  pebrot. 
;Cuiti! 

Ves,  ves,  tabalot. 
Per  xó  no  estiri.  (Cremat. 

(Se  'n  va  pe  7  foro. 


ESCENA  IV 

IGNÈS  y  luégo  LLUÍS. 


Ignés.  Ja  es  massa, 

;pobre  Mateu!...  Jo  ja  ho  veig, 
no  li  pot  agradar  gayre. 
Y  si  no  fos  per  la  Lola, 
qu'  es  per  mi  mès  que  germana, 
no  voldria  que  tingués 
aquets  enfadós,  que  encara 
que  son  remeys,  com  hi  dit, 
per  fora,  sobran  y  bastan 
per  ferli  passà  un  mal  rato, 
y  francament,  no  m1  agrada. 

Ja  es  aquí fem  la  distreta, 

miraré  V  àlbum... 
(Agafa  l'  àlbum  y  se  senta  al  terme  esquerra. 


Lluís. 


[Ves  ara  (Distret. 

quin  modo  de  desbarrar!... 

jTenir  celos  d'  aquell!...  jVaija, 

ni  vull  recordarmen  mès!... 

jFora  molt  gran...  encelarme 

jo  d'  aquell  guarda-passeyos! 

jPeró,  recristo!.  .  ;qu'  es  caya 

la  seva  dona!...  es  un  yatj 

de  recreo...  ab  una  manga 

y  un  puntal...  ni  dibuixat... 

S'  hi  podria  fè  un  viatje 

al  Polo...  jsi  li  faria? 

y  sense  pòr  de  gelarme. 

Però  estich  somiant  truytas... 

Lluís,  may  farem  bugada; 

va...  contèntat  ab  la  teva 

que  no  es  pas  despreciable. 

Bè,  no  tè  aquella  boqueta, 

ni  aquells  ulls,  ni  '1  nas  com  1'  altre. 

jOh,  sobre  tot  aquell  nas! 

;Jo  estich  molt  p'  els  nassos,  vaija! 

;Ah!  ^es  aquí?  ;pobre  xicota! 

dubto  d'  ella  y  tal  vegada 

la  pobre  està  allí  llegint 

una  de  las  mevas  cartas. 

;Lola! 
Ignés.  jAy!... 

Lluís.  <í,Que  t'  hi  espantat? 

Ignés.         No,  sinó...  com  que  m'  estaba 

sola... 
Lluís.  |Un  àlbum?  gA  qui  miras? 

Tgnés.         A  n'  en  Mateu. 
Lluís.  (jMalo!) 

Ignés.  Ara 

s'  en  han  baixat  al  jardí. 
Lluís.         Y  pot  ser  tu  m'esperabas. 
Ignés.         jPer  qué  haig  de  negarho?  Sí, 

y  que  t'  esperaba  ab  ànsia. 

jM'  hauràs  de  dir  tantas  cosas!.., 

(Fem  la  comèdia). 
Lluís.  jOh,  y  tantas! 

(Tgnés  canta  distreta. 

(Lluiset,  agafa  la  sonda 

qu'  aquet  baix  no  es  à  la  carta.) 

éFeya  molt  qu'  eras  aquí? 
Ignés.         Avuy  he  arribat  de  Blanes. 

Lluís.         (jRespiro!)  gy  qué  fa  molt 

que  coneixes  aquest  asa 

d'  en  Mateu? 
Ignés.  Fassi  '1  favor, 

(Enfadada. 

que  'ns  estan  dant  hospedatxe 

y  no  veig  prudent...  ^Tens  celos? 

( Cainbiant  de  to  y  somrient. 
Lluís.         3J0?  gD'  aquell  mosso  d'  esquadra 

(Moviment  de  ràbia  d"  Ignés. 

vols  que  tinga  celos?...  Si 

la  qu'  ab  un  home  així  's  casa, 

ó  tè  algun  fet  amagat 

ó  va  molt  acasarada. 
Ignés.         ;Veurà...  fassim  el  favor!... 

(jAy,  com  se  ,'m  veuhen  las  cartas!) 
Lluís.         ^Que?...  (Sorprès. 

Ignés.  Vuy  dir...  (femho  per  ella) 

qu'  ets  molt  de  la  broma... 
Lluís.  Vaija, 

jha  de  sè  una  prometensa 

casarse  ab  un  aixís!... 
Ignés.  (jNada, 

si  segueix  així,  revento!) 

Veuràs...  son  gustos...  (S'  escama 

sinó  'm  domino). 
Lluís.  Deixem 

aquet  tipo  y  parlem  ara 

de  nosaltres. 
Ignés.  Molt  ben  dit. 

(jCasi  se  'm  menja  la  ràbia!) 
Lluís.        Ara  qu'estém  tots  dos  sols, 

podem  fè  '1  nostre  programa. 
Ignés.         A  ferlo. 
Lluís.  Avans,  vuy  besar, 

Lola  meva,  ta  mà  blanca. 
Ignés.  Estigas,  que  ho  poden  veurer. 

Lluís.         ^Y  qué  hi  fa? 
Ignés.  Que  no  m'  agrada. 

Lluís.         Hi  hà  rés  mès  ignocènt 

que  besar  la  mà  nevada 

d'  una  esposa  carinyosa 

p'  el  marit  que  V  idolatra? 
Ignés.         Ja  ho  sè,  sí,  però,  gsabs?...  una... 

(jla  malaltia  s'  agrava!) 

Lluís.         Escolta,  &que  no  m'  estimas? 

Ja  ho  pots  dir  clar,  sigas  franca, 

no  m'  agrada  rés  per  forsa, 

que  à  generós  ningú  'm  guanya. 
Ignés.         No  sè  per  qué  ho  dius... 
Lluís.  }J?er  qué? 

jSi  no  estàs  gens  animada! 
Ignés.  Es  que  no  sè  cóm  t1  ho  prens. 

(Ab  fredor. 

gPer  qué  no  tinch  d'  estimarte? 
Lluís.        gVeus  quin  modo  de  respondre? 

Qui  estima  ho  diu  ab  més  alma. 

Això  y  lo  que  fas  ab  mi... 
Ignés.          No  sè  qué  vols. 
Lluís.  Rojas  flamas, 

foch,  volcans  d'  amor  encesos. 
Ignés.  jAy.  ay,  correu,  porteu  aigua! 

Tu  vens  de  climas  ardents 

y  sents  fret  tot  lo  que  no  escalda. 
Lluís.         jLola!  jLola  de  ma  vida! 

(  Volent  agafarli  las  mans.  Ella  li  pega. 

Ignés.          iApa,  las  mans  curtas,  vaija! 
Lluís.         Jo  crech  que  del  qu'  ets  per  mi 

no  t'  has  fet  encara  càrrech. 

Soch  el  teu  marit. 
Ignés.  Ja  ho  sè. 

Lluís.         ;Donchs  qu'  hem  de  fer?  digas,  vaija. 
Ignés.          Es  que  jo  no  vuy  fer  riurer. 

Pot  entrà  algú...  una  criada... 

jdesprès  tothom  enrahona! 
Lluís.  Doncas  demà  cap  à  Blanes. 
Ignés.          Veus,  allí,  tot  lo  que  vulgas, 

;allí,  sí,  que  som  à  casa! 
Lluís.         Endevant,  ja  que  t'  empenyas 

en  voler  ser  tan  extranya, 

respectaré  el  teu  capritxo. 
Ignés.         Ja  veus,  home,  aixís  m'  agradas 
Lluís.         Entremnos  un  moment  dins 

del  quarto,  vuy  ensenyarte 

els  regalos  que  t'  hi  dut. 
Ignés.         Deixals,  ja  'Is  veurem  à  casa. 
Lluís.         No,  hi  hà  cosas  molt  bonicas; 

vina. 
Ignés.  No,  no  cal  que  't  cansias; 

à  dins  del  quarto  no  hi  entro. 

Lluís.         jAh!  £no?...  Això  sí  que  no  passa. 
A  la  volta  del  vapor 
me  'n  torno  cap  à  1'  Habana. 
jVaya  un  modo  'Is  meus  tutors 
d'  aixafarme  la  guitarra!... 
Nada,  ja  ho  hi  dit...  à  Cuba. 
;Si  'Is  tutors  varen  sè  uns  asas! 
jCom  si  allí  no  n'  hi  hagués 
de  donas!...  [Buscaria  à  Espanya 
quan  allí  n'  hi  ha  un  surtit 
y  en  aquí  sols  una  classe!  (Lola  riu. 
Sí,  sí,  sí,  se  'n  pot  ben  riurer. 
Preguntiu  à  algú  que  ho  sàpiga. 
Allí  hi  ha  negras,  morenas, 
de  color  trencat,  de  blancas, 
de  grogas,  de  sentit  d'  oli 
•  y  color  de  chocolate, 
y  perquè  veiji  si  jo 
las  hi  tinch  ab  abundància, 
qu'  allí  dalt  tinch  quatre  vegas 
de  tabaco  y  una  estancia, 
dos  cafetals,  cinch  potreros 
y  set  hisendas  de  canya, 
que  fan  dinou;  à  cada  una, 
entre  negras  y  mulatas, 
més  de  cent,  que  suman,  juntas, 
unas  dos  mil;  ara,  criadas, 
que  fora  de  las  hisendas 
las  tinch  al  servey  de  casas 
conti'n  cent  més,  y  anyadeixin 
ademès  trenta  ó  quaranta 
qu1  hauran  nascut  desde  que 
vareix  sortir  de  V  Habana. 
Ara,  miri  y  reflexioni, 
afileri,  passi  ratlla, 
sumi,  y  resti,  hasta,  si  vol, 
las  que  li  dongui  la  gana, 
y  veiji  si  no  puch  dir, 
ab  veu  imperiosa  y  alta, 
que  donas,  el  qu'  es  avuy, 
à  un  servidor  no  n'  hi  faltan. 

Ignés.         Bueno,  home,  bon  profit, 
y  que  li  provin  molt. 

Lluís.  Gracias.  (Cremat. 

(jOh!  i  sí ,  sí,  me  la  freijéix 
1'  cotxero!...  Ja  no  es  vana 
ma  sospita.) 

Ignés.  ^Es  à  dir,     (Ab  sorna. 

que  se  'n  vol  tornà  à  1'  Habana? 

Lluís.         Sí,  senyora;  però  avants 

hem  de  deixar  despatxadas 
certas  cosas. 

Ignés.  Ja... '1  divorci 

deurà  ser  una  de  tantas. 

Lluís.         Aquesta  serà  la  última, 

però  avants  en  tinch  uii  altre 
que...  que  se  n'  ha  de  parlar 
per...  per...  (jla  ràbia  m'  escanya!) 

Ignés.         gVol  creurem?  (Rient. 

Lluís.  ^Qué?...  &qué  vol?  digui. 

Ignés.         Fassis  donà  una  mirada. 

^No  diu  qu'  agafan  el  vòmit 
els  qu'  arrivan  à  1'  Habana? 
Veiji,  que  pot  sè  'Is  que  'n  venen 
aquí  agafan  mal  de  ràbia. 

Lluís.         Això  no  's  pot  aguantar...  Cridant.) 
jSenyora!... 

ESCENA  V 

Mateixos    y  MATEU,  que  surt  depressa  y  s'  interposa 
entre  'Is  dos. 


Mateu. 

Lluís. 

Mateu. 

Lluís. 
Mateu. 
Ignés. 
Lluís. 


Mateu. 
Lluís. 
Ignés. 
Mateu. 


^Qué  hi  hà?...  gqué  passa? 

Ja  ho  sab  vostè.  (Cremat. 

Lo  qu'  ha  de  fer 
es  baixar  la  veu,  jm'  agrada!. 
;Bè  prou  que  '1  veig  el  pastel! 
^Quin  pastel? 

(i  Mateu!) 

Agafa 
tot  lo  que  tingas  aquí 
y  cap  al  carril...  al  acte. 
jY  qu'  ha  d1  anà  al  carril  ella!... 
^Qué  vol  dir? 

(i Per  Deu!)  (A  Mateu. 
Si  no  tè  altre 
candela  per  anà  al  llit, 
se  n'  hi  anirà  à  las  foscas. 


—  23  - 

Lluís.  jVaija!... 

Mateu.       Bueno,  dona,  no  'm  pessiguis. 
Ignés.  Veuràs,  Lluís,  no  ha  d1  estranarte 

aquesta  conducta  ab  ell;' 

m'  estiman  com  à  germana 

y  no  's  pot  acostumar 

a  que  vingui  ara  aquí  un  altre 

qu'  els  disputi  el  meu  carinyo. 

(jSi  no  segueixes  la  farsa, 

renyim  per  sempre!) 
Mateu.  Bè,  sí; 

això  es  això...  Devegadas 

fins  la  confònch  ab  la  meva. 
Lluís.         Doncas  tanta  confiansa 

no  m'  agrada,  £sab? 
Mateu.  Bè,  bè, 

però... 
Lluís.  El  qu'  es  fins  avuy,  pàssesse, 

mes  d'  ara  endevant,  la  vuy 

per  mi  tot  sol. 
Mateu.  (;Carregat  d'  ànimas!) 

ESCENA  VI 

Mateixos  y  LOLA,  ab  un  ram. 


Lola. 

Mateu. 

Lluís. 

Lola. 

Lluís. 

Ignés. 

Lola. 


Ignés. 

Mateu. 

Ignés. 


&Qué  tenen,  que  desde  abaix 
sento  aquets  crits? 

Aquet  plaga... 
(jQue  m'  agrada  aquesta  dona!) 


íS'  ha  enfadat? 


Ca! 


Ho  semblaba. 
(Me  quedaré  sol  ab  ell, 
que  vuy  entregar  la  plassa.) 
Mateu,  Lola,  podríau  anar 
à  fer  mès  rams  per  la  taula. 
Hi  vindran  molt  bè. 

Com  vulgas. 
Sí,  sí,  anem. 

Anem. 
(Se  'n  van  Mateu  é  Ignés  foro. 

ESCENA    VII 


LLUÍS  y  LOLA 

Lluís.  jAlante!... 

(<<Quí  sab?...  jPot  sé  sí  Lluís, 

(Lola  s'  assenta  terme  esquerra. 

qu'  es  que  tu  1'  has  agafada 

per  la  malícia!...  jVeyam! 
(AL  anar  ú  seguir  los,  Lola  7  crida,  's  gira  y  la 

mira  sorprès. 
Lola.  jQue  se  'n  va? 

Lluís.  ;Es  que!... 

Lola.  jBè,  vaija!... 

(Jugant  ab  coqueteria  ab  lo  ram 

iFassi  '1  que  vulga...  per  mi!... 
Lluís.         ([Llamp  del  cel'...  i  Si  jo  sabés!...) 
Lola.  Es  per  vostè.      (Ensenyantli  7  ram. 

Lluís.  &Per  mí  es? 

Lola.  ;Ah!  ^que  no  '1  vol? 

Lluís.  ;Oh,  sí,  sí! 

(Pausa. 
Lola.  En  quant  siga  marxitat, 

el  llensarà... 
Lluís.  ;Oh!  [Quimera! 

A  dins  de  la  sombrerera 

el  tindré  sempre  desat. 
Lola.  Segui. 

Lluís.  gjo?..  (i'M  vull  lo  cervell!) 

Lola.  jA.h!  &no  's  vol  acostar  més? 

&que  li  faitj  por?  jqué-tonto  es! 
Lluís.         (iQue  'n  déch  estar  de  vermell!) 
Lola.  jLi  agrado?...  ^qu1  es  sorprèn? 

(Moviment  de  sorpresa  en  Lluís. 
Lluís.  jCà! 

Es... 
Lola.  Vamos,  ja  ho  imagino 

Lluís.         (jAy,  ay,  ay!...  jGóm  desafino!) 
Lola.  jJo  crech  que  '1  molesto! 

Lluís.  jBah!... 

Lola.  Tal  vegada  està  impacient 

perquè,  en  lloch  mèu,  no  té  qui 

dins  del  cor  li  ha  fet  sentí 

el  més  hermòs  sentiment. 
Lluís.         No,  donchs  s'  erra. 

Lola.  |A  mi  m'  ho  apar! 

gvol  dir? 
Lluís.  No.  ([Quina  xicota 

tan  que!...  No,  no  vuy  tarota, 

que  no  conech  el  billar.) 
Lola.  No  l'entènch. 

Lluís.  Igual  'm  passa 

per  lo  que  respecta  à  vostè; 

si  1'  entengués,  ja  pot  sé... 
Lola.  Jo  crech  que  m'  esplico  massa. 

|Ay!... 
Lluís.  No  suspin,  senyora, 

sinó,  no  responch  de  mi. 
Lola.  :Ay,  no  1'  entenen!...  |qué  vol  dí? 

Lluís.        ((Avancem!)  jQu'  es  seductora! 

jque  té  uns  ulls  molt  sandungueros! 

jque  'm  creman!  jque  m'  hi  rusteixo! 
Lola.  &Qué  diu  ara? 

Lluís.  Si  segueixo, 

hauran  de  vení  'Is  bomberos. 
Lola.  jEstimar!...  jque  deu  sé  hermòs! 

Jo  al  cel  sempre  li  demano 

sé  estimada... 
Lluís.  gNo  té  un  vano! 

jFa  una  caló!... 
Lola.  El  meu  espòs 

es  tan...  £m'  entén?...  tan  fatal... 
Lluís.         Be,  si  allò  es  un  carcamal, 

y  perdoni  la  expresió. 
Lola.  g Vostè  té  cor? 

Lluís.  Jo  bé  ho  crech. 

Lola.  gY  '1  creu  capàs  d'  estimà? 

Lluís.         jOh,  sí! 

Lola.  gY  no  1'  enganyarà? 

Lluís.        No,  ja  fa  temps  que  '1  conéch. 
Lola.  Donchs  vostè  la  ditxa  'm  roba. 

Lluís.         jQué  diu!...  jOh,  no  m'  exasperi, 

Ignés  meva! 
Lola.  Avans  esperi. 

(jA  veyàm.  Posemlo  à  prova!) 

Per  entregarme  à  vostè, 

ab  armas  y  municions, 

no  poden  bastar  rahons, 

hi  hà  d'  haber  fets. 
Lluís.  éQué  vol,  què? 

Lola.  Que  rompi  ab  lo  seu  estat 

y  que  'm  complaurà  suposo. 
Lluís.         £No  veu,  dona,  que  m'  exposo 

à  que  'm  digan  mal  casat? 

Ab  secret,  se  pot...  cabal, 

tenir  pau,  ningú  s'  entera... 
Lola.  (;Fem  la  romàntica!)  ;No  era 

(Ab  afectació. 

pas  aquet  lo  meu  ideal! 
Lluís.        A  mes,  encar  m'  propaso 

à  dir  que  pot  ser  serà. 

Vuy  una  cosa  esbrinà 

y  ho  sabrà  ab  molt  curt  plasso. 
Lola.  Jo  soch  molt  original, 

1'  amor  d'  avuy  es  molt  rónich, 

jo  anhelo  1'  amor  platònich, 

pur,  aéreo,  ideal; 

no  l' amor  grullè  ó  metàlich 

que  ab  or  ó  fanch  se  cotisa... 

Jo  sòch...  ^com  diré?...  una  Eloísa! 
Lluís.         gY  va  trià  aquell  camàlich? 
Lola.  Mos  pares,  senyors  ja  vells, 

van  obligar'm. 
Lluís.  Se  soposa, 

com  à  mi...  ;es  cosa  graciosa!... 

;Cóm  no  s'  han  de  casar  ells!  .. 

Ja  sab  vostè  que  à  n'  à  mi 

'm  van  fé  '1  mateix. 
Lola.  Es  clar, 

jveiji  cóm  s'  ha  d'  arreglar! 
Lluís.         Ara  jo  1' hi  anaba  à  dí. 

&Cóm  ho  vol?...  presenti  un  plan. 
Lola.  Deixi  la  dona. 

Lluís.  M'  sab  greu... 

allavorans  en  Mateu... 

;  pot  contar! 
Lola.  Bè,  sí...  ells  tindran 

amors  vulgars,  quan  jo  sé 

qu'  el  nostre  serà  patétich. 
Lluís.        Sí,  ja  serà  ben  poétich 

el  títol  que  jo  duré. 
Lola.  Ja  'm  veij  al  clar  de  la  lluna, 

qu'  el  gòrch  li  fa  de  mirall, 

jo  al  balcó,  vostè  à  caball 

embossàt...  una  llacuna... 

un  sàlser  qu'  humil  s' inclina 

al  sentí  1'  oreitj  pasar, 

y  allà...  lluny...  sobre  del  mar... 
Lluís.         Un  llaüt  pescant  sardina. 

(jSeguimli  '1  fil!) 
Lola.  Sí,  llaüt, 

tot  lo  demés  es  misèria. 
Lluís.         (Ho  agafa  per  la  part  seria, 

ja  ho  veitj,  no  hi  'bia  caigut.) 
Lola.  Lo  seu  amor  no  m'  agrada, 

tot  matèria. 
Lluís.  fjJa  hi  tornem!) 

Ja  veurà,  à  lo  menos  fém 

una  capa  mal  tallada. 
Lola.  |Qué  vol  dir? 

Lluís.  Tot  ab  bons  fins, 

per  acabar  la  cuestió, 

en  Uoch  de  està  del  balcó 

al  peu.  deixim  entrà  à  dins. 
Lola.  Imposible,  el  ver  amor 

es  del  ànima  '1  destèll. 
Lluís.         (;Es  càndida,  à  fe  de  nèll!) 
Lola.  ^Admèt? 

Lluís.  Ignés,  per  favor... 

Lola.  De  mitja  nit  als  contorns, 

al  peu  del  balcó  1'  espero. 
Lluís.        Vindré  vestit  de  guerrero 

del  castell  dels  tres  dragons. 
Lola.  No  's  burli...  jsi  ho  vo)  així, 

soch  tota  seva! 
Lluís.  ; Oh,  Ignés!  (Agenollat. 

Lola.  Ara  que  no  digui  rés. 

Lluís.         jVol  callar! 

(Surt  Mateu  rient  y  Lola  fuitj. 
Lola.  jAh!... 

Lluís.  j Ell  aquí!  (A terrat. 

ESCENA   VIII 


MATEU  y  LLUÍS 

Lluís.         ;S'ha  vist  sort  més  embustera!. 
Mateu.       ;Ay,  carat,  carat,  carat!... 
Lluís.         ([Aquesta  calma  m'  aterra!) 
Mateu.       Aixequis,  home,  &qué  fà?... 
jNo  s'  embruti  'Is  pantalons! 

Lluís.        Ara...  pot  ser...  s'  ha  pensat... 

jlas  apariencias!... 
Mateu.  Sí,  home, 

per  mi  pot  tirà  en  devant. 
Lluís.        ([Aquesta  calma  m'  espanta!) 
Mateu.       |Es  dir  que  vostè?... 

(Dramdtich,  de  repent  li  escapa  ei 
riurer. 
Lluís.  (jAy,  ay! 

jPot  ser  s'  haurà  tornat  boitj!) 
Mateu.       Vinguim  aquí,  san  cristià, 

^que  no  ha  comprés  que  l'estima?... 

Ella  ho  volia  ocultar, 

però  's  veu,  està  xiflada. 
Lluís.        ^Es  dir  que  vostè?...  (jSan  Pau! 

jCóm  està  aquí  '1  matrimoni!...) 
Mateu.       Ara  1'  agafa  y  se  'n  van 

ab  pau  y  gràcia  de  Deu. 

jBah!  Si  li  tinch  de  ser  franch, 

aquet  paper  de  marit 

ja  'm  cargaba,  la  vritat. 
Lluís.         (;P'  el  qu'  es  veu,  me  la  regala!) 
Mateu.       Vostè,  per  xo...  jeh?...  ja  sab 

(Senyalant  que  rés  digui. 

va  sé  un  pastel  qu'  ellas  dugas 

van  arreglar  y... 
Lluís.  (jJa  hi  caich! 

Es  qu'  ell  s'  entén  ab  la  meva, 

jlas  sanchs  m'pujan  al  cap! 

iJo  ho  tinch  de  sabé  y  p'  el  cel 

que  se  n'  ha  de  recordar 

ella!)  Hasta  luego. 
Mateu.  Es... 

Lluís.  Dispensi... 

(jJo  escoltaré  aquí  amagat!) 

(Se  fica  quarto  dreta. 

ESCENA  IX 

MATEU,  IGNÉS  y  luego  LLUÍS 

Mateu.       Ignés,  arribas  à  temps.  (Rient  fort. 

Ignés.        èQué  hi  hà  hagut? 

Mateu.  Dona,  cà,  'n  Lluís 

que  li  trovat  als  peus  d'ella, 
fentli  1'  amor...  ;0h,  y  li  he  dit 

Lluís. 

Ignés. 
Mateu. 

Ignés. 

Mateu. 
Lluís. 


Mateu. 


Ignés. 

Mateu. 

Lluís. 


Ignés. 
Lluís. 

Mateu. 

Ignés. 


qu' habiam  fet  la  comèdia, 
y  per  xo  ha  eixit  d'  aquí 
enfutismat.  ^y  sabs  qu'  es? 
que  no  ho  ha  entès. 

(D'  aquí  dins 
no  puch  sentir  lo  que  dihuen.) 
^Y  ella,  hónt  ha  anat? 

Ha  fuigit, 
pot  sé  à  rebentars'  de  riure. 
Donchs  digas  que  sent  aixís, 
£ja  deu  estar  satisfeta? 
Jo  bè  m'  ho  penso. 

(;Jo  estich 
ni  'Is  dimontris  del  infern! 
jQué  diable  dehuen  dir!...) 
Però  si  't  tinch  de  ser  franch, 
lo  qu'  es  de  cosas  aixís 
no  me  'n  fassis  fer  may  mes; 
jo  sé  '1  que  m'  has  fet  patí. 
jPerdónam!        (Agafantli  las  mans. 

jAy,  Ignés  meva! 
(;Si  'Is  ulls  no  'm  volen  trahir 
estan  agafats  de  mans! 
jVaya  si  ho  estan!     ï 


Aixís! 


Y  are  fesme  una  abrasada 

y  no  hi  pensem  més.      (S'  abrasan. 

;Qué  hi  vist! 
Senyor  Mateu,  trihi  armas  (Surtiní. 
trihi  armas...  y  si  rihuen, 
à  tots  dos,  com  dos  bolados, 
els  tinch  de  desfè  à  bosins. 
i  Però,  Lluís!... 
(  Rebentantse  de  riurer  ell  é  Ignés. 
jPero,  escolti! 

ESCENA  ÚLTIMA 

Mateixos  y  LOLA,  que  surt  també  rieut 

Lola.  .       jPero  vina  aquí,  Lluís! 
Ignés.         ;Si  tot  ha  sigut  comèdia! 
Lluís.        ^Comèdia,  y  jo  desd'allí 

els  hi  vist  com  s'  abrassaban?... 
Mateu.       gHo  vol  tornà  à  veurer?  (S'abrasan. 
Lluís.         (Agafant  una  cadira.)  [Vils! 

Lola.  ;Ay,  jo  'm  moro! 

Ignés.  [Jo  m'  escanyo! 

Mateu.       [Jo  'm  rebento!      (Cayent  assentats. 

Lola.  Però,  Lluís... 

Lluís.         Veitj  que  dins  d'  aquesta  casa 
tothom  se  burla  de  mi. 

Ignés.         No,  home. 

Lola.  jAy,  que  hi  rigut!... 

Lluís.         Bè,  £m'  explicaran  al  fi 
tot  això  quó  significa? 

Ignés.         Significa,  poch  d'  aquí, 

qu'  aquesta  es  la  seva  dona. 

(Per  la  Lola. 

Lluís.         iQue...  que!... 

Mateu.  Aquesta. 

Lola.  (Agafantli  las  mans.)  Sí,  home,  sí, 

jo  soch  la  Lola,  ta  esposa, 
y  tan  sols  que  per  saber  si 
1'  un  al  altre  'ns  agradavam, 
per  uns  moments  hem  finjit 
sé  '1  que  no  eram. 

Lluís.  ^Es  cert?  (Content. 

Mateu.  ;Vaija! 

i  Vol  que  ara,  al  trovarl'  aquí, 
si  hagués  sigut  ab  la  meva, 
lo'guès  deixat  sortir  viu? 

Lluís.         jOh,  Lola  meva,  perdónam! 

Ignés.         Gap  mal  podia  succehir; 

hem  empleat  Remeys  per  fora 
que  no  fan  mal. 

Mateu.  Donchs  à  mi, 

casi  ja  'm  feyan  1'  efecte 
de  remeys  presos  per  dins. 

Lola.  Ara  'Is  convidem  à  Blanes, 

si  hi  volen  passar  1'  histiu. 

Mateu.       gY  à  n'  els  senyors? 

Lola.  Un  conçéll 

els  vull  dar  sols,  y  es  que  si 
's  tenen  de  casar  un  dia, 
que  no  ho  fassin  pas  aixís; 
«qui  cara  veu,  cara  honra,» 
diu  un  refràn  molt  antich. 


FI 


ÜBRAS 

DE 

A.  FERRER  Y  CODINA 


LAS  RELIQUIAS  D'  UNA  MARE,  drama  en  3  actes. 

UN  JEFE  DE  LA  CORONELA,  drama  en  3  actes. 

LO  GAT  DE  MAR,  drama  en  4  actes. 

FLORS  TRASPLANTADAS,  drama  en  3  actes. 

LA  CASA  PAYRAL,  drama  en  3  actes. 

UN  MANRESA  DE  L1  ANY  VUIT,  drama  en  3  actes. 

LO  PUNYAL  D'  OR,  drama  en  3  actes. 

OTJER,  drama  en  3  actes. 

LA  PERLA  DE  BADALONA,  comèdia  en  1  acte. 

AUCELLS  D'  AMERICA,  comèdia  en  1  acte. 

PERÒ,  comèdia  en  1  acte. 

REMEYS  PER  FORA,  comèdia  en  1  acte. 

PARE  Y  PADRÍ,  comèdia  en  1  acte. 

CATALANS  À  ORIENT,  sarsuela  en  2  actes. 

LLUCH-LLACH,  sarsuela  en  2  actes. 

CELOS  D'  UN  REY,  sarsuela  en  1  acte. 

HISTORIA  NATURAL,  sarsuela  en  1  acte. 

